Herrens Forbandelse

9. Session 21/9
Spillere: Andreas O, Claus A, John, Michael

Karakterer: Ashton, Augustus, Nod, Reinhard, Nicholas "Voodoo" Sadler.

Synopsis: Vi vågner op dagen efter til et blodbad. Folk er flået fra hinanden, skovhuggere fra den anden lejr er slagtede. Kun 10 fra Gerhards Kompagni er i live, samt en enkelt fra fra den anden lejr, Soren.

Vi er alle blevet forbandede af Herren, den urgamle vampyr vi dræbte dagen inden. Alle er blevet ramt af lykantropi, vampyrisme eller anden nederdrægtig forbandelse, kun en af de levende døde kan lave.

Reinhard tager sagen i egen hånd og tager de 10 overlevende fra Gerhards Kampagni ned i Herren Hule. Her prøver han at dræbe dem, ved at sende dem ind i fælderne. Cirka halvdelen dør, før de ander uråd. I et sidste forsøg vender Reinhard sig mod de sidste. Dræber 2 af dem, inden deres leder slagter Reinhard.

Voodoo nedkæmper de sidste ved list og snedighed.

Voodoo overbeviser også Soren om at det hele, i virkeligheden, ikke er så slemt. Det krævede dog at Voodoo, skulle fange en flygtende Soren først.

De overlevende møder Augustus Devir. En af Herrens børn, som er vågnet efter Herren død. En smilende og sympatisk Vampyr....

10. Session 9/10
Spillere: Claus A, John, Michael.

Karakterer: Ashton, Augustus, Nicholas "Voodoo" Sadler.

Synopsis : Vi rejser fra Herrens hulekompleks tilbage imod Skovly, men får en slem overraskelse da det viser sig at en spejder fra skovhuggerkompagniet har set Sadler indfange Soren overskrævs på et kæmpe reptilhesteuhyre.

På tre dages ridt fra Skovly mødes vi af selvsamme spejder, der har tre krigspræster i fuld pladerustning med, og anklager Sadler for at være et uhyre og for at have kidnappet Soren.

Inkvisitørerne hører parternes historie, men Soren har i mellemtiden indledt et (omend noget ustabilt og bare generelt usundt) venskab med Sadler, og får næsten overbevist alle om at det hele er en stor misforståelse, da han blot var deserteret af frygt for Herrens uhyrer, og var blevet indfanget og taget i nåde igen af Sadler.

Til alles overraskelse er lederen af invisitørerne dog for nyligt initieret i den Hvide Guds hemmeligheder, og lykkes efter et par forsøg at få brugt et helligt symbol til at kaste en formular som afslører Sadler som værende dæmonisk...

Kamp bryder ud øjeblikkeligt, og Soren viser sig at have fuldt, dobbeltløbet Skovly-syndrom, da han tager sine tilfangetageres side i kampen og dræber både spejderen og en af ridderne. Lederen kalder til den sidste præst at flygte og fortælle hvad der er sket her, og dækker hans tilbagetog med sit liv. Sadler får dræbt lederen efter en langtrukken kamp, men den unge Ashton falder også da et grueligt øksehug kløver hans højre øje og hans ansigts højre side. Han rejser sig dog fra de døde en time efter, flår øjenæblet ud af sit hoved, griber et gevær og et par syvmilestøvler, og er nu Jagtens Ånd. Han sætter efter den flygtende præst og med Egelys fort i syne får han landet en mængde pile i den flygtende krigspræsts ryg. Men han får ham ikke af hesten, og ser ham forsvinde ind ad fortets port...

11. Session 14/10
Spillere:John, Michael og Claus Askholm

Karakterer: Ashton, Augustus, Nicholas "Voodoo" Sadler.

Synopsis : (Som fortalt af Ashton)

Vi var klar over, at efter den elendige præsts forrædderiske flugt ind i fortet at de snart ville sende en talstærk patrulje ud efter os. Godt, flere byttedyr! Jeg nedlagde en af deres spejdere og slæbte ham tilbage til Voodoo, der jo nærmest ikke kunne brødføde sig selv. Fik man det mindste tak for indsatsen? Næ nej, ikke engang et tak for mad. Efter at have fodret hans fortræffelighed vendte jeg tilbage og fandt uslingenes lejr. Altså, de andre uslinge. Dem der formastede sig til at jage os. OS!

Vi sneg os ind på dem og tog deres vagter ud efter planen. Augustus stormede derefter ind i midten og gjorde lokkemad af sig selv. Voodoo legede med sin mad og jeg regnede pile ind over resten. Til slut samlede alle de andre sig om den fordømte præst, som prompte kvitterede for venligheden ved at ofre sig selv i et forsøg på at tage de andre med sig. Augustus brændte op på stedet - ærgerligt, han virkede fornuftig. Zoren var slemt forkullet, så Voodoo gjorde det eneste rigtige og gjorde ham til sin evige servant. I det mindste er Zoren da i stand til at forsørge sig selv...

12. Session 29/10
Spillere: John og Claus Askholm

Karakterer: Ashton, Nicholas "Voodoo" Sadler.

Den soldat som Voodoo havde slået bevidstløs under sidste batalje viste sig at være en velsignelse i forklædning. Han er Lord Ashburns nevø, og han ved at Lord Ashburn har en del anløbne karakterer i sit sold, så han kan sikkert hjælpe os. Efter lang snak bliver en foreløbig aftale indgået og vi har sat kursen mod Lordens palæ i Skovly.

13. Session 6/11
Spillere: Mikkel, John og Claus Askholm

Karakterer: Ashton, Nicholas "Voodoo" Sadler, Ragar Ulfblod.

Synopsis: